Hamelia patens

Ti Hamelia patens ket ti dakkel a perenial a bassit a mula wenno bassit a kayo iti pamilia ti kape iti Rubiaceae, a patneng iti subtropiko ken tropiko ti Kaamerikaan. Ti sakupna ket manipud iit Florida iti akin-abagatan nga Estados Unidos aginggana iti ad-adayo ngem abagatan nga Arhentina. Dagiti kadawyan a nagan iti Ingles ket mairaman ti firebush, hummingbird bush, scarlet bush, ken redhead.  Iti Belis, ti nagan daytoy a mula iti Maya ket Ix Canaan ken ammo pay a kas "Parabantay iti Bakir".

Panagtubo 

Ti Hamelia patenshas ket addaan kadagiti maranarangha-nalabbasit a timmubo a sabong, a mangawis kadagiti hummingbird ken dagiti kulibangbang para iti polinasion. Agdumaduma ti kaatiddog dagiti corolla, ken mangaramid daytoy nga atraktibo kadagiti nadumaduma a polinador. Ti bunga ket bassit a nangisit a nalabbasit a berry, ken agbalin a nangisit no maluom.

Uray no narusanger ti langa, napateg daytoy a kas kayo iti hardin kadagiti nabarbara a klima ken uray dagiti kalalainganna a klima, no laeng ti daga ket agtalinaay iti ngato ti panagyelo.

Dagiti usar 
Maawis dagiti hummingbird babaen dagiti sabongna ken dagiti billit ket kankanenda ti bunga, ken dagitoy ket mangan pay kadagiti bassit nga insekto a mabirukan iti arrubayanna, a mangtulong a mangpabassit kadagiti peste. Dagitoy a sabong ket kanen pay dagiti kulibangbang, kas ti statira sulphur (Aphrissa statira), a maawis kadagiti nalabbasit nga agsabsabong a mula. Dagiti bunga ket addaan iti makaparegta nga asidiko a raman ken mabalin a kanen ti tao; iti Mehiko, maaramid daytoy iti napaalsem a mainum.

Dagiti ladawan

Dagiti nagibasaran

Dagiti akinruar a silpo 

patens
Flora ti Karibe
Flora ti Florida
Flora ti Mehiko
Flora ti Tengnga nga Amerika
Flora ti Abagatan nga Amerika